Hatidža bint Huvejlid

Hatidža bint Huvejlid (, (oko 554-novembar 619 n. e.) bila je prva supruga islamskog poslanika Muhammeda. Bila je kćerka Huvejlida ibn Asada i pripadala je plemenu Benu Hašim.

Muslimani često nazivaju Hatidžu "majkom vjernika". U islamu, ona je važna ženska figura kao jedna od četiri 'dame s neba', uz Asiju, Merjem i njenu kćer Fatimu.Encyclopaedia of the Quran. Leidan: Brill, 2001. Print. Muhammed je bio monogamno oženjen s njom 25 godina.

 Biografija 
Hatidžina majka, Fatima bint Zaida, koja je umrla 575, bila je članica plemena Amir ibn Luayy od Kurejša i treća rođakinja Muhammedove majke.

Njen otac Huvejlid ibn Asad, koji je umro 585, bio je uspješan trgovac i umijeće poslovanja prenio je na Hatidžu, koja je nakon smrti oca uspješno poslovala i sačuvala porodično naslijeđe. Prema nekim navodima, umro je c. 585. u ratu, Khuwaylid je također imao sestru po imenu Ume Habib binte Asad.Muhammad ibn Saad, Tabaqat vol. 1. Translated by Haq, S. M. Ibn Sa'd's Kitab al-Tabaqat al-Kabir, str. 54. Delhi: Kitab Bhavan. ali prema drugima, on je još bio živ kada se Hatidža udala za Muhammeda 595.Muhammad ibn Saad, Tabaqat vol. 1. Translated by Haq, S. M. Ibn Sa'd's Kitab al-Tabaqat al-Kabir, str. 148–149. Delhi: Kitab Bhavan.

Navodi se da bi, kada bi Kurejšije okupile karavane da krenu prema Siriji, gdje je bio njihov uobičajen put, Hatidžina karavana bila veličine kao njihova zajedno. Muhammed je imao 25 godina kad se njome oženio, a ona, bogata udovica, 40. Imala je dva nadimka: "Emirat-Kurejš" ("Kurejšijska princeza") i "Tahira" ("Čista"). Navodi se i da je često udjeljivala dobrovoljne priloge za siromahe i podržavala vjenčanja među omladinom. Isto tako se prenosi da nije vjerovala u idole, što je bilo neobično za to vrijeme. Dvaput se udavala, međutim, oba puta postala je udovica izgubivši muževe u ratovima koji su često se dešavali na tom području. Njen prvi muž bio je Ebu Halah Hind ibn Zarah i s njim je imala sina Hinda, koji je bio jedan od ashaba i učestvovao je u bitkama na Bedru i Uhudu. Hatidža lično nije putovala s trgovačkim karavanama za Siriju i za to je unajmila, po preporuci Ebu-Taliba, Muhammeda, koji je tada imao nadimke "Es-Sadik" ("Istinoljubivi") i "El-Emin" ("Povjerljivi"). Muhammed, koji je bio 15 godina mlađi od Hatidže, nije imao iskustva u trgovanju, pa je Hatidža poslala jednog od svojih sluga, Mejseru, da mu asistira na tom putovanju. Muhammed je imao samo 25 godina kada je prvi puta krenuo na taj poslovni put. Hatidžin profit bio je dvostruko viši od tog putovanja nego od bilo kojeg prijašnjeg, a Mejsere je bio fasciniran Muhammedovim karakterom i sposobnošću pa je Hatidža odlučila i drugi put unajmiti Muhammeda, koji je ovog puta s karavanom išao u Jemen.

 Brak s Muhammedom 
Uvidjevši Muhammedove osobine, odlučila je da je on muškarac koji joj dolikuje, pa je, posredstvom svoje prijateljice Nufejse bint Umeje, Muhammedu poslala pismo u kojem mu nudi brak. Kada je Muhammed oklijevao jer nije imao novca da izdržava ženu, Nafisa je pitala da li bi razmislio o braku sa ženom koja je imala sredstva da sama sebi izdržava. Muhammed je pristao da se sastane sa Hatidžom, a nakon ovog sastanka su se konsultovali sa svojim stričevima. Oni su pristali na brak, a Muhammedovi ujaci su ga pratili da daju formalnu ponudu Hatidži. Sporno je da li su Hamza ibn Abdul-Muttalib, Ebu-Talib ili oboje bili ti koji su pratili Muhammeda u ovom poslu. Hatidžin stric je prihvatio ponudu i vjenčanje je obavljeno. U vrijeme vjenčanja Muhammed je imao oko 23 do 25 godina. Hatidža je u to vrijeme prema nekim izvorima imala 40 godina. Ipak, drugi izvori tvrde da je ona imala otprilike 28 ili 30 kada se za njega udala.

 Prva muslimanka 
Nakon što je Muhammed, po islamskom vjerovanju, primio objavu na brdu Hira od meleka Džibrila, bio je uplašen i zbunjen. Hatidža mu je bila podrška i utjeha u tom periodu i bila je prva osoba koja mu je povjerovala i postala njegov sljedbenik.

 Smrt 
Muhammed za njenog života nije imao druge supruge, iz velike ljubavi koju je imao prema njoj. Godinu njene smrti nazvao je "godinom tuge". Imala je 64 godine kada je umrla (po nekim islamskim učenjacima 68). Mezar joj je u "Dženetul-mueli" (mezarje u Mekki).
mini|grobnica od Hatidže
U Tefsiru ibn Kesira navodi se da je Aiša (Muhammedova druga supruga) jednom upitala Muhammeda je li Hatidža jedina žena koju on voli. Muhammed joj je odgovorio: 
"Povjerovala mi je kad mi niko nije vjerovao, prihvatila je islam kada su ga svi odbacili, dala mi je utjehu kad mi niko nije ruku pružio."

Njen grob i mauzolej uništeni su 1920-ih po nalogu saudijskog vladara Ibn Sauda, nakon što je njegova dinastija preuzela kontrolu nad Mekkom. Razlog uništenja bio je u skladu sa strogim tumačenjem islama, po kojem su zabranjeni izgradnja i održavanje bilo kakvih nadgrobnih građevina, mauzoleja ili svetišta jer se smatra da takva mjesta mogu dovesti do širka (pripisivanja sudruga Bogu) ili idolopoklonstva. Po islamskim propisima, grobovi trebaju biti jednostavni i ne smiju biti predmet posebnog poštovanja ili hodočašća, čak ni kad je riječ o najvažnijim osobama u historiji islama.

 Reference 

 Dodatna literatura 
 Supruge Božijeg poslanika, Ibn-Kesir

Kategorija:Muslimanke
Kategorija:Muhammedove supruge
Kategorija:Rođeni 554.
Kategorija:Umrli 619.
Kategorija:Biografije, Meka